El Cor Ciutat de Burjassot celebra un nou concert en la Casa de Cultura
2025-07-24

Arribant també a la seua final de curs, el Cor Ciutat de Burjassot convida a la ciutadania a gaudir d’una nova vesprada musical. Serà el dissabte 21 de juny, a les 20.00 hores, a la Casa de Cultura quan oferiran un concert amb la companyia de la formació Nathur Acoustic Covers.

Amb la col·laboració de l’Ajuntament, des de la Regidoria de Cultura, dirigida per Javier Naharros, la formació burjassotera oferirà un concert diferent en el qual, amb seguretat, les peces que interpretaran no seran desconegudes per al públic assistent, “en esta ocasió actuarem amb un grup instrumental” i interpretaran “cançons actuals com Believer, All of em, I want it that way…encara que com sempre hi haurà també polifonia”, han assenyalat des de l’entitat.

Una ocasió única de gaudir d’una vesprada de bona música sense eixir de Burjassot.